گنجه دؤیوشو (۱۸۲۶)

گنجه دؤیوشو - روسیه-ایران محاربه‌سی دؤورونده، ۱۳ سپتامبر ۱۸۲۶ (میلادی)-جی ایلده گنجه اطرافیندا باش وئرن دؤیوش.

شامخور آلتیندا اوغوردان سونرا روسلار قوشونلاری سپتامبرین ۴-ده گنجه نی توتدولار. سپتامبرین ۹-دا قافقاز کورپوسونون باشلیجا قوه‌لری اونلارلا بیرلشدی. شوشانین محاصره‌سینی بوراخیب، بورایا گلن عباس میرزا یئنی دؤیوشون قاچیلماز اولدوغونو بیلیردی. سپتامبرین ۱۰-دا پاسکویچ ده قوشونلا گنجه‌یه گلدی.
 دؤیوشون گئدیشی 
دؤیوش سپتامبرین ۱۳-ده گنجه‌لی نیظامی مقبره‌سینین یاخینلیغینداکی چؤل‌ده اولدو. روسلار اوردوسوندا ۸۷۰۰، ایران اوردوسوندا ایسه ۳۵ مین دؤیوشچو وار ایدی. ایکی اوردو آراسیندا دهشتلی دؤیوش باشلادی. روسلار یئنه اوغور قازان‌دیلار. ۲ دوشرگه، ۴ بایراق، بیر توپ و باشقا حربی قنیمت اله کئچیردیلر. ایران اوردوسو ۱۰۰۰-ی قدر عسگر ایتیردی. ۱۱۰۰ عسگر، ۲ باتالیون کومان‌دیری و ۷ ظابط اسیر دوشدو. اوغورلو خان دا اسیر آلینانلار ایچریسینده ایدی. ایران قوشونلاری داغینیق حالدا آرازا دوغرو چکلیب او تایا کئچدی.
 دؤیوشون اهمیتی 
گنجه دؤیوشو ۱۸۲۶ (میلادی)-۱۸۲۸ (میلادی)-جی ایللر روسیه-ایران ساواشینین ان بؤیوک دؤیوشو اولدو. قافقازین دا، بوتون ساواشین دا طالعی بورادا حل اولوندو. بو دؤیوشدن سونرا ایران اوردوسو بیر داها اؤزونه گله بیلمه‌دی.

 قایناقلار 

بؤلمه:قاجارلارین دؤیوشولری

بؤلمه:۱۸۲۶-جی ایلده روسیه ایمیپراتورلوغو

بؤلمه:۱۸۲۶-جی ایلده ایران